今次兔仔兔女黎到一間裝修別緻既食店晚膳，訂左7點半，已經差不多九成滿，平日晚上，真的很好生意呢！坐低見到枱下有兩條金魚游來游去，幾得意！我地叫左三樣食物，差不多清枱，真誇張！草捆牛骨 - 個汁甜甜地送飯一流，牛骨肉好軟嫩入味，上枱時見到個size真係嚇左一跳！辣子雞 - 炸得好香口，唔嚡。微辣，下次要求加辣先得！酸辣粉 - 好香，都係微辣小小麻既味道，薯粉入晒味，回味中！兔仔仲叫左支二鍋頭試下，不算太嗆喉，飲慣酒既可以試下